techiaith/cofnodycynulliad_en-cy huggingface dataset:
English: Well, on a practical level, it's much more positive. I think they're very lucky in the officer that they have, Siân Stacey, and the fact that she has experience of having worked on Bardsey and with Menter a Busnes. So, she understands rural Wales, and understands the agriculture community and Welsh speakers, and so forth. Therefore, on that level, it's much more positive and there is a consistent dialogue and the sharing of ideas and documents. So, we would hope to build on that, and that that will lead to something where there is local ownership.
Welsh: Wel, ar lefel ymarferol, mae'n llawer mwy positif. Dwi'n credu eu bod nhw'n lwcus iawn o'r swyddog sydd gyda nhw, Siân Stacey, a'r ffaith bod ganddi hi brofiad o fod wedi gweithio ar Ynys Enlli ac efo Menter a Busnes. Felly, mae hi'n deall cefn gwlad Cymru, ac yn deall y gymuned amaethyddol a siaradwyr Cymraeg, ac ati. Felly, ar y lefel hynny, mae'n llawer mwy positif, mae yna ddeialog cyson, a rhannu syniadau a dogfennau. Felly, beth fyddem ni'n gobeithio yw adeiladu ar hynny, a bod hynny yn esgor wedyn ar rywbeth lle mae yna berchnogaeth leol.
English: Yes, I would reinforce that, certainly. The transparency has increased, not by a degree - it has increased from nothing to being exceptionally good, in fairness to the project. I think what became evident with the release of the original documents of the project under the leadership of Rewilding Britain was how far that was from what was really needed and from what people thought that project was. The fact that that has been so transparent after their departure has allowed us to have a discussion that looks like it's genuinely moving in the right direction. I wanted to add that, it's early days and there's no telling what the project is at the moment, because it still is being designed, and it's an issue, I believe, of rebuilding trust now, because that loss of trust was quite severe about a year ago. But, at present, they're doing very well on that.
Welsh: Ie, byddwn i'n atgyfnerthu hwnna, yn sicr. Mae'r tryloywder wedi cynyddu, nid o radd - mae wedi cynyddu o ddim byd o gwbl i fod yn eithriadol o dda, mewn tegwch i'r project. Dwi'n credu beth ddaeth yn gwbl amlwg pan ryddhawyd dogfennau gwreiddiol y project dan arweiniad Rewilding Britain oedd pa mor bell oedd hynny o beth oedd ei wir angen ac o beth oedd pobl yn tybio oedd y project hynny. Mae'r ffaith bod hynny wedi nawr bod mor dryloyw ar ôl eu hymadawiad nhw wedi ein galluogi ni i gynnal trafodaeth sy'n edrych yn wirioneddol fel ei bod hi'n symud i'r cyfeiriad cywir. Ond dwi eisiau ychwanegu at hwnna, mae'n ddyddiau cynnar a does dim dweud beth yw'r project ar hyn o bryd, oherwydd ei fod e'n dal yn cael ei ddylunio, a mater, dwi'n credu, o ailadeiladu ffydd yw e nawr, oherwydd collwyd y ffydd yna yn go ddifrifol ryw flwyddyn yn ôl. Ar hyn o bryd, maen nhw'n gwneud yn ardderchog ar hynny.
English: That's very encouraging. Thank you very much, Chair.
Welsh: Mae hynny'n galonogol. Diolch, Gadeirydd.
English: I would say in the first place that we shouldn't undervalue the understanding that already exists in the agricultural community. I think there are a number of examples, as I touched upon previously, of where the agricultural community has worked very closely with the Snowdonia National Park, for example, on things like Tir Cymen, Tir Gofal, and so forth, which are examples of good practice, but also show what's possible. I also think it's important to remember, when people talk about managing stocking and the need to change land use, and so forth, that in the last 10 or 15 years there's been a revolutionary change in land use. The stocking levels, for example, on Plynlimon are significantly less than they were a decade ago, and so we need to remember that. That can also have negative implications, because in some places, as a result of that, you don't have enough stock, and not enough grazing, and you can have molinia and so forth taking over. So, making the most of the natural skills that already exist is key, and treating people as though they are equals; rather than having alleged experts coming in and telling people, understanding that there is capacity and information and skills that already exist and making the most of them.
Welsh: Mi fyddwn i yn dweud yn y lle cyntaf bod yn rhaid inni beidio dibrisio'r ddealltwriaeth sydd eisoes yn bodoli gan y gymuned amaethyddol. Mae yna nifer o esiamplau, fel gwnes i gyffwrdd o'r blaen, o le mae'r gymuned amaethyddol wedi gweithio yn agos iawn, iawn, dwi'n gwybod, efo Parc Cenedlaethol Eryri, er enghraifft, ar bethau fel Tir Cymen, Tir Gofal, ac ati, sydd yn esiamplau o ymarfer da, ond sydd hefyd yn dangos beth sy'n bosibl. Dwi'n meddwl hefyd ei bod hi'n bwysig cofio pan fydd pobl yn sôn am reoli stocio ac angen newid o ran defnydd tir fod yna eisoes, dros y 10 a 15 mlynedd diwethaf, newid chwyldroadol wedi bod yn y defnydd tir. Mae lefelau stocio, er enghraifft, ar Bumlumon yn sylweddol yn llai na beth oedden nhw ddegawd yn ôl, ac felly mae angen cofio hynny. Mae hynny hefyd yn gallu cael sgil-effeithiau negyddol, achos mewn rhai llefydd, o ganlyniad, dydych chi ddim yn cael digon o stocio, a dim digon o bori, ac rydych chi'n gallu cael molinia ac yn y blaen yn cymryd drosodd. Felly, gwneud y mwyaf o'r sgiliau naturiol sydd eisoes yn bodoli ydy'r allwedd, a thrin pobl fel eu bod nhw'n gyfartal; yn lle ein bod ni'n cael sefyllfa lle mae arbenigwyr honedig yn dod mewn a dweud wrth bobl, deall bod yna gapasiti, gwybodaeth a sgiliau eisoes yn bodoli a gwneud y mwyaf ohonyn nhw.
English: No recording is available of the interpretation. Therefore, a translation has been provided. Yes. To be honest, 'no'. With these projects, no, there was no effort at all -
Welsh: Ie. I ddweud y gwir, 'na'. Gyda'r projects hyn, na, doedd dim ymdrech o gwbl -
English: Thank you. Can you hear me now? Is the interpretation working? You should be able to hear the interpretation.
Welsh: Diolch. Ydych chi'n gallu fy nghlywed i nawr yn y Saesneg? Yw'r cyfieithiad yn gweithio, neu ydych chi'n dal i fy nghlywed i yn Gymraeg?
English: A very good morning to you all and a warm welcome to this meeting of the Culture, Welsh Language and Communications Committee of the Senedd. In accordance with Standing Order 34.19, I have determined that the public are excluded from attending the committee's meeting in order to protect public health. The meeting, however, is being broadcast live on Senedd.tv and all participants are joining virtually. A transcript of the meeting will be published as usual. Aside from the procedural adaptations relating to conducting proceedings remotely, all other Standing Order requirements remain in place. If, for any reason, I drop out of the meeting because of connectivity issues, David Melding has kindly agreed to temporarily chair whilst I seek to rejoin the meeting. May I ask Members if there are any declarations of interest? There are none.
Welsh: Bore da, bawb, a chroeso cynnes i gyfarfod o Bwyllgor Diwylliant, y Gymraeg a Chyfathrebu ein Senedd. Yn unol â Rheol Sefydlog 34.19, dwi wedi gwahardd y cyhoedd rhag cael mynediad i'r cyfarfod er mwyn diogelu iechyd y cyhoedd. Mae'r cyfarfod yn cael ei ddarlledu yn fyw ar Senedd.tv a phawb yn ymuno drwy ffurf rithiol. Bydd trawsgrifiad o'r cyfarfod yn cael ei gyhoeddi fel arfer. Ar wahân i'r pethau y mae'n rhaid inni eu gwneud yn wahanol gan ein bod ni'n cyfarfod yn rhithiol, mae'r Rheolau Sefydlog yn aros yr un peth fel arfer. Os am unrhyw reswm dwi'n gorfod gadael y cyfarfod neu mae connectivity fi yn mynd, mae David Melding, yn garedig iawn, wedi derbyn y gwahoddiad i gadeirio dros dro nes fy mod i'n trio ailymuno. Gaf i ofyn a oes unrhyw ddatganiadau o fudd gan fy nghyd-Aelodau? Nac oes. Felly, gyda hynny o ragymadrodd -
English: So we will now move to item 2 on our agenda, the impact of coronavirus on live music. I'm very pleased to welcome four witnesses, and I will just ask you to introduce yourselves. If you could tell us who you are and who you represent. So, I will start with the first person I see on the screen, John Rostron.
Welsh: A gyda hynny, gwnawn ni symud at eitem 2, sef impact y coronafeirws ar gerddoriaeth fyw. Dwi'n falch iawn o groesawu pedwar tyst i'r cyfarfod. Gwnaf i jest ofyn i chi gyflwyno eich hunain. Gwnaf i ddechrau - . Os dŷch chi'n gallu dweud pwy ŷch chi ac o ba sefydliad. Gwnaf i ddechrau gyda'r person cyntaf o fy mlaen i, sef John Rostron.
English: Thank you very much for joining us. If you're happy, we'll move immediately to questions, and we'll begin with Carwyn Jones.
Welsh: Diolch yn fawr iawn am ymuno â ni. Os ydych chi'n hapus, awn ni'n syth i mewn i gwestiynu, drwy ddechrau gyda Carwyn Jones.
English: Good morning and welcome back to this meeting of the Culture, Welsh Language and Communications Committee of our Senedd. Item 3 on our agenda: we will take further evidence on the impact of COVID-19 on live music, and we welcome Paul Carr.
Welsh: Bore da, eto, a chroeso yn ôl i gyfarfod Pwyllgor Diwylliant, y Gymraeg a Chyfathrebu ein Senedd ni. Eitem 3 ar yr agenda: rydym ni'n cymryd tystiolaeth bellach ar effaith COVID-19 ar gerddoriaeth fyw, ac rydym ni'n croesawu atom ni Paul Carr.
English: And that brings us to item 4 on our agenda, which is a motion under Standing Order 17.42 (ix) to resolve to exclude the public from the remainder of the meeting. Are Members content? I see that they are and, therefore, I ask that the broadcast come to a close.
Welsh: Ac felly, dwi'n symud i eitem 4 ar yr agenda, sef cynnig o dan Reol Sefydlog 17.42 (ix) i wahardd y cyhoedd rhag gweddill ein cyfarfod. Ydy'r Aelodau yn hapus inni wneud hynny? Dwi'n gweld eich bod chi, felly dwi'n gofyn i'r darlledwyr i ddod â'r darllediad i ben.
English: Welcome to this Plenary session. Before we begin, I want to set out a few points. This meeting will be held in hybrid format, with some Members in the Senedd Chamber,and others joining by video-conference. All Members participating in proceedings of the Senedd, wherever they are, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's meeting, and these are noted on your agenda. I would remind Members that Standing Orders relating to order in Plenary meetings apply to this meeting, and apply equally to Members in the Chamber as to those joining virtually.
Welsh: Croeso, bawb, i'r Cyfarfod Llawn y prynhawn yma. Cyn i ni ddechrau, dwi eisiau nodi ychydig o bwyntiau. Cynhelir y cyfarfod yma ar ffurf hybrid, gyda rhai Aelodau yn Siambr y Senedd ac eraill yn ymuno drwy gyswllt fideo. Bydd yr Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rhain wedi'u nodi ar eich agenda. Dwi eisiau atgoffa Aelodau fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod yma, ac yr un mor berthnasol i'r Aelodau sydd yn y Siambr ag i'r rhai sy'n ymuno drwy gyswllt fideo.
English: Llywydd, I thank John Griffiths for that question. The Newport East constituency, as many areas of Wales, has seen a high incidence of coronavirus infection. A national firebreak was introduced to bring rates of incidence down across Wales. Some of the gains achieved are already being reversed in the post-firebreak period.
Welsh: Lywydd, diolchaf i John Griffiths am y cwestiwn yna. Mae etholaeth Dwyrain Casnewydd, fel llawer o ardaloedd yng Nghymru, wedi gweld nifer fawr o achosion o haint coronafeirws. Cyflwynwyd cyfnod atal byr cenedlaethol i leihau cyfraddau digwyddedd ledled Cymru. Mae rhai o'r enillion a gyflawnwyd eisoes yn cael eu gwrthdroi yn y cyfnod ar ôl y cyfnod atal byr.
English: First Minister, I think there is concern at the latest statistics, and, obviously, we'll need to have a look at that - Welsh Government will need to have a close look at that. One aspect that's very concerning to my constituents is lost school time. In secondary schools. for example, whole year groups continue to self-isolate when one of the group has COVID-19, and learning at home does not make up for that lost time, and it is the most vulnerable who suffer the most. Practice seems to be different from one school and one local authority to another. So, First Minister, will Welsh Government work with local authorities, schools and unions to seek to reduce that lost school time, for example by looking at safety in schools, limiting contact between pupils so that fewer have to isolate when one has the virus, and enhanced testing at schools, to limit the damage to our children's education and the nation's future?
Welsh: Prif Weinidog, rwy'n credu bod pryder ynglŷn â'r ystadegau diweddaraf, ac, yn amlwg, bydd angen i ni edrych ar hynny - bydd angen i Lywodraeth Cymru edrych yn fanwl ar hynny. Un agwedd sy'n peri pryder mawr i'm hetholwyr i yw'r amser ysgol sy'n cael ei golli. Mewn ysgolion uwchradd. er enghraifft, mae grwpiau blwyddyn cyfan yn parhau i hunanynysu pan fydd gan un o'r grŵp COVID-19, ac nid yw dysgu gartref yn gwneud iawn am yr amser coll hwnnw, a'r bobl fwyaf agored i niwed sy'n dioddef fwyaf. Mae'n ymddangos bod arferion yn wahanol o un ysgol ac un awdurdod lleol i'r llall. Felly, Prif Weinidog, a wnaiff Llywodraeth Cymru weithio gydag awdurdodau lleol, ysgolion ac undebau i geisio lleihau'r amser ysgol hwn a gollir, er enghraifft drwy edrych ar ddiogelwch mewn ysgolion, cyfyngu ar gyswllt rhwng disgyblion fel bod yn rhaid i lai ohonyn nhw ynysu pan fydd gan rywun y feirws, a threfn brofi well mewn ysgolion, i gyfyngu ar y niwed i addysg ein plant a dyfodol y genedl?
English: First Minister, following on from John Griffiths's question, I'd like to say that I've also been contacted by a number of worried parents in the Newport constituency area, because, currently, as it stands, there are 1,000 pupils isolating from Caerleon Comprehensive School, my old school. Years 7, 8, 9, 12 and 13 are all off at the moment, which is beyond comprehension really. Obviously, year groups have to stay off if there are enough cases and there's a reason to stay off, but there are schools in other counties with just one case, as is the case in these year groups being off, where they just do the track and trace, like in Monmouthshire County Council, and just keep 15 pupils off rather than whole year groups. Parents are obviously very concerned at this, because obviously it affects their jobs, it affects the children's well-being, mental health, and their education, obviously. So, I'd be really appreciative if you could do all you can and maybe firm up the Government guidelines to schools because at the moment, as you said, there is a massive postcode lottery in education right now happening in Wales. And also, whilst you're at it, if you could also - . You've said to schools recently, about wearing masks, 'That you can wear them if you want to.' Maybe Government guidelines should be stronger so that, in everything, there's consistency right across the board in Wales in our schools; it's very confusing for them. Thank you.
Welsh: Prif Weinidog, yn dilyn cwestiwn John Griffiths, hoffwn ddweud bod nifer o rieni pryderus yn ardal etholaeth Casnewydd wedi cysylltu â mi hefyd, oherwydd, ar hyn o bryd, fel y mae pethau'n sefyll, mae 1,000 o ddisgyblion yn ynysu o Ysgol Gyfun Caerllion, fy hen ysgol i. Mae Blynyddoedd 7, 8, 9, 12 a 13 i gyd i ffwrdd ar hyn o bryd, sydd y tu hwnt i ddealltwriaeth mewn gwirionedd. Yn amlwg, mae'n rhaid i grwpiau blwyddyn aros i ffwrdd os oes digon o achosion a bod rheswm dros aros i ffwrdd, ond ceir ysgolion mewn siroedd eraill sydd ag un achos yn unig, fel sy'n wir yn y grwpiau blwyddyn hyn sydd i ffwrdd, lle maen nhw'n dilyn y drefn olrhain, fel yng Nghyngor Sir Fynwy, ac yn cadw 15 disgybl yn unig i ffwrdd yn hytrach na grwpiau blwyddyn cyfan. Yn amlwg, mae rhieni yn pryderu'n fawr am hyn, oherwydd mae'n amlwg ei fod yn effeithio ar eu swyddi, mae'n effeithio ar lesiant y plant, eu hiechyd meddwl, a'u haddysg, yn amlwg. Felly, byddwn yn gwerthfawrogi'n fawr pe gallech chi wneud popeth o fewn eich gallu ac efallai gwneud canllawiau'r Llywodraeth yn fwy pendant i ysgolion oherwydd ar hyn o bryd, fel y dywedasoch, mae loteri cod post enfawr mewn addysg yn digwydd yng Nghymru nawr. A hefyd, tra byddwch chi'n gwneud hynny, pe gallech chi hefyd - . Rydych chi wedi dweud wrth ysgolion yn ddiweddar, ynglŷn â gwisgo masgiau, 'Y cewch chi eu gwisgo nhw os ydych chi'n dymuno.' Efallai y dylai canllawiau'r Llywodraeth fod yn gryfach fel bod cysondeb, ym mhopeth, yn gyffredinol yng Nghymru yn ein hysgolion; mae'n ddryslyd iawn iddyn nhw. Diolch.
English: Well, Llywydd, I think the guidance on mask wearing in schools has been strengthened just in the last week, and the Minister for Education provided more direction to schools, particularly secondary schools, as to how masks can be worn in corridors and in other crowded settings. But I share a lot of the concerns of the Member's question - that different decisions are being made in different parts of Wales, despite the strengthened assistance that the Welsh Government has mobilised so that headteachers and others can have advice directly from public health expertise in reaching the very difficult and challenging decisions that they make; I don't minimise the challenge that schools face. There is a correlation between the extent to which coronavirus is in circulation in any community and the impact on schools, and that helps to explain some of the difference, but it doesn't, in my mind, explain it all. I am very keen that schools make every effort both in the way they organise themselves internally and in the decisions that they make to put a priority on keeping as many young people in schools as it is safe to do. Because otherwise, as John Griffiths said in his question, their education suffers, and those who need that assistance the most, miss it the most when it's not available to them.
Welsh: Wel, Llywydd, rwy'n credu bod y canllawiau ar wisgo masgiau mewn ysgolion newydd gael eu cryfhau yn ystod yr wythnos ddiwethaf, a rhoddodd y Gweinidog Addysg fwy o gyfarwyddyd i ysgolion, yn enwedig ysgolion uwchradd, ynghylch sut y gellir gwisgo masgiau mewn coridorau ac mewn mannau prysur eraill. Ond rwy'n rhannu llawer o bryderon cwestiwn yr Aelod - bod gwahanol benderfyniadau yn cael eu gwneud mewn gwahanol rannau o Gymru, er gwaethaf y cymorth cryfach y mae Llywodraeth Cymru wedi ei ddarparu fel y gall penaethiaid ac eraill gael cyngor yn uniongyrchol gan arbenigedd iechyd y cyhoedd wrth wneud y penderfyniadau anodd a heriol iawn y maen nhw'n eu gwneud; nid wyf i'n bychanu'r her y mae ysgolion yn ei hwynebu. Mae cydberthynas rhwng i ba raddau y mae coronafeirws mewn cylchrediad mewn unrhyw gymuned a'r effaith ar ysgolion, ac mae hynny yn helpu i esbonio rhywfaint o'r gwahaniaeth, ond nid yw'n esbonio'r cyfan, yn fy marn i. Rwy'n awyddus iawn bod ysgolion yn gwneud pob ymdrech yn y ffordd y maen nhw'n trefnu eu hunain yn fewnol ac yn y penderfyniadau y maen nhw'n eu gwneud i roi blaenoriaeth i gadw cynifer o bobl ifanc mewn ysgolion ag y mae'n ddiogel i'w wneud. Oherwydd fel arall, fel y dywedodd John Griffiths yn ei gwestiwn, mae eu haddysg yn dioddef, ac mae'r rhai sydd angen y cymorth hwnnw fwyaf, yn ei golli fwyaf pan nad yw ar gael iddyn nhw.
English: Llywydd, the Welsh Government has published guidance for a phased return of sporting activities. National governing bodies in Wales, such as the Football Association of Wales and the Welsh Rugby Union, provide specific guidance and action plans for their sports and have oversight of those organised activities.
Welsh: Llywydd, mae Llywodraeth Cymru wedi cyhoeddi canllawiau ar gyfer gweithgareddau chwaraeon i ddod yn ôl gam wrth gam. Mae cyrff llywodraethu cenedlaethol yng Nghymru, fel Cymdeithas Bêl-droed Cymru ac Undeb Rygbi Cymru, yn darparu canllawiau a chynlluniau gweithredu penodol ar gyfer eu campau ac yn goruchwylio'r gweithgareddau a drefnir hynny.
English: I'm speaking as someone who spends a lot of his Saturdays, normally, watching football and rugby - mainly local teams. Can I just talk about the two most popular winter team sports - football and rugby? When do the Welsh Government believe they can realistically expect to be able to commence competitive fixtures? And I realise that football will be able to start before rugby, because rugby has much more physical contact.
Welsh: Rwy'n siarad fel rhywun sy'n treulio llawer o'i ddydd Sadwrn, fel rheol, yn gwylio pêl-droed a rygbi - timau lleol yn bennaf. A gaf i sôn am ddwy gamp tîm mwyaf poblogaidd y gaeaf - pêl-droed a rygbi? Pryd mae Llywodraeth Cymru yn credu y gallan nhw ddisgwyl yn realistig allu cychwyn gemau cystadleuol? Ac rwy'n sylweddoli y bydd pêl-droed yn gallu dechrau cyn rygbi, oherwydd ceir llawer mwy o gyswllt corfforol wrth chwarae rygbi.
English: Llywydd, I know that we all look forward - and I know Mike Hedges does, in all the things that he does locally to support teams in the Swansea area - to the day when those teams will be able to resume. We have established a national sports group, through Sports Wales, bringing the Welsh Government, the governing bodies and others together, to consider requests from the national governing bodies to allow competitive leagues to resume. The group will meet again tomorrow to consider the first batch of applications. The FAW has asked the tier 2 of the Cymru leagues - that's north and south - should return to competition first. So, we do have a mechanism now in Wales to unlock sports, when it is safe to do so. And that final clause is the most important one of all, Llywydd - that it is the state of coronavirus, it is the state of a public health emergency, that has to be the lens through which we view all the applications that there are for the reopening of amateur sport. But we have a mechanism now to make sure that those requests are properly and roundly considered.
Welsh: Llywydd, gwn ein bod ni i gyd yn edrych ymlaen - a gwn fod Mike Hedges yn edrych ymlaen, yn yr holl bethau y mae'n eu gwneud yn lleol i gefnogi timau yn ardal Abertawe - i'r diwrnod y bydd y timau hynny yn gallu ailddechrau. Rydym ni wedi sefydlu grŵp chwaraeon cenedlaethol, drwy Chwaraeon Cymru, gan ddod â Llywodraeth Cymru, y cyrff llywodraethu ac eraill at ei gilydd, i ystyried ceisiadau gan y cyrff llywodraethu cenedlaethol i ganiatáu i gynghreiriau cystadleuol ailddechrau. Bydd y grŵp yn cyfarfod eto yfory i ystyried y gyfres gyntaf o geisiadau. Mae Cymdeithas Bêl-droed Cymru wedi gofyn y dylai haen 2 cynghreiriau Cymru - sef y gogledd a'r de - ddychwelyd i gystadleuaeth gyntaf. Felly, mae gennym ni ddull yng Nghymru bellach i ddatgloi chwaraeon, pan ei bod yn ddiogel i wneud hynny. A'r cymal olaf hwnnw yw'r un pwysicaf oll, Llywydd - mai'r sefyllfa o ran coronafeirws, y sefyllfa o ran argyfwng iechyd cyhoeddus, yw'r lens y mae'n rhaid i ni ystyried yr holl geisiadau a gyflwynir ar gyfer ailagor chwaraeon amatur drwyddi. Ond mae gennym ni ddull bellach i sicrhau bod y ceisiadau hynny yn cael eu hystyried yn briodol ac yn gytbwys.